اور جب جنابِ موسیٰ ہمارے مقرر کردہ وقت پر آگئے اور ان کے پروردگار نے ان سے کلام کیا تو انہوں نے کہا پروردگار مجھے اپنا جلوہ دکھا تاکہ میں تیری طرف نگاہ کر سکوں ارشاد ہوا تم مجھے کبھی نہیں دیکھ سکوگے مگر ہاں اس پہاڑ کی طرف دیکھو اگر یہ (تجلئِ حق کے وقت) اپنی جگہ پر برقرار رہا تو پھر امید کرنا کہ مجھے دیکھ سکوگے پس جب ان کے پروردگار نے پہاڑ پر اپنی تجلی ڈالی تو اسے ریزہ ریزہ کر دیا اور موسیٰ غش کھا کر گر گئے اور جب ہوش میں آئے تو بولے پاک ہے تیری ذات میں تیرے حضور توبہ کرتا ہوں اور میں سب سے پہلا ایمان لانے والا ہوں (کہ تو نظر نہیں آتا)